**Remélem legközelebb sikerül meghalnod@**

**Eszter (Herr Szilvia) élete kettős megvilágításban jelenik meg a filmben, melyet nem támogatott a Magyar Nemzeti Filmalap, és amelyből kultuszfilm is válhat az érzékeny fiatal korosztály körében.**

**Egyrészt a lány szemszögéből látjuk az eseményeket, aki naivitása és megvezethetősége révén a szerethető karakterek kategóriájába is beletartozhat, ha jobban megfigyeljük érzékeny személyiségjegyeit.**

**Fontos momentumok, hogy osztálytársai közül kitűnik lilára festett hajával, szorgalmával és jó eszével, kevés barátjával (akiknek száma aztán nullára redukálódik a történet lefolyása során), állat szeretetével (kutyabarát és kutyatartó), japán képregény kultusz mániájával ( e köré rendeződik élet terének és mindennapjainak valamint külsejének és viselkedésének attitűdje), szerelmi életének kuszaságával (halálosan szerelmes Csaba nevű angoltanárába, akitől egyértelmű jeleket is kap, egy menő osztálytársa felfigyel rá és járni kezd vele), nyitott marad viszont a történetben annak a fiatal fiúval való kapcsolata aki zaklatja a történet során.**

**Amikor szépen lassan beleolvadunk a lány intim szférájába és világába és azt hisszük, hogy már mindent tudunk róla, akkor jönnek azok a történetbeli csavaros fordulatok melyekre egyáltalán nincs felkészülve a néző.**

**A besorolhatóság kedvéért azért elárulható hogy ez a film általában véve tanulságos lehet a középiskolás korosztály számára , akik az internetes erőszak elszenvedői és elkövetői is lehetnek egyaránt, valamint a szülők számára, akik életüket nehezen alakítva egy vékony mezsgyén egyensúlyoznak a szülői minták átadása és párkapcsolatukban való vergődés szintjén.**

**Én egyértelműen Eszter karakterével tudok azonosulni, mert szerintem a lányok körében kimutatható szexuális internetes kitárulkozás már nem új keletű (bár eddig feldolgozatlanul maradt magyar filmben) téma.**

**A film Mihály keresztnevű rendezője eléggé mélyen beleáshatta magát a témába ahhoz, hogy elkészíthesse filmjét, ami meg is látszik a kettős síkon futó alkotáson.**

**A thrilleri brutalitás határait surló mű hátborzongatóan kúszik bele a néző agyába és retinájába.**

**Ezért tud igazán működni a történet és mivel iskolákban lehetne felvilágosító célzattal vetíteni ezért úgy érzem túl is lépi hatókörét.**

 **Váczi Edit**